«Հիմա առաջին տարբերակը. ես պատրաստ եմ բոլոր ճնշումներին, վարկաբեկման, մյուս, մյուս, մյուս: Երկրորդ տարբերակ. եթե մեր մեջ դավաճաններ պետք է հայտնվեն, շատ ծանր կտանեմ, բայց պատրաստ եմ պայքարել մինչեւ վերջ եւ բացահայտել բոլոր դավաճաններին: Երրորդ տարբերակը. քրեական գործեր: Ուզում եմ ձեզ վստահեցնել եւ ասել, որ ուզում են օրը 24 ժամ, տարին 12 ամիս, 5 տարի շարունակ քաղաքապետարանը ստուգեն, եթե մեղավորներ կան, թող պատժեն, բայց ես համոզված եմ, որ քաղաքապետարանը այնպես է աշխատանքը կազմակերպել թե՛ իրավական, թե՛ ֆինանսական, թե՛ մեր որոշումների մեջ, որ մենք մեզ մեղավոր չենք համարում, որովհետեւ մենք երբեւիցե այնպիսի որոշում չենք կայացրել, որ վաղը մեր տակը ռումբ պետք է դնեն, որ երբ ուզենան, տրաքացնեն: Այնպես չէ, որ մենք իշխանություն էինք, ազատ թողել էին, ինչ ուզենանք անենք, որ ով ինչ ուզենա անի: Համոզված եմ, իշխանության ժամանակ էլ շատ խիստ հսկողության տակ ենք եղել: Ճնշումների հետ կապված ստուգումներ, մյուս մյուս. անկեղծ ասած, ես վստահ եմ, որ մենք օրենքի խախտում, իրավական խախտում… Ամեն դեպքում էն բաները ինչ արել ենք, համոզված ենք, որ քրեական խնդիրներ չունենք, կա վարչարարություն, կա՞ որ գնանք դատարանում վիճենք՝ մենք ենք, ճիշտ, քաղաքացին է ճիշտ: Ամեն դեպքում մենք պատրաստ ենք մինչեւ վերջ էս մասով կռիվ տալ»: